ΓΡΑΠΤΗ ΕΡΩΤΗΣΗ E-2882/01

υποβολή: Markus Ferber (PPE-DE) προς την Επιτροπή

(22 Οκτωβρίου 2001)

Θέμα: Καθορισμός δασμολογικής ποσόστωσης ατελώς εισαγόμενων κινητήρων για χορτοκοπτικές μηχανές

Για τους Ευρωπαίους παραγωγούς χορτοκοπτικών μηχανών προβλεπόταν για τα έτη 2000 και 2001 δασμολογική ποσόστωση για ατελή εισαγωγή 1 200 000 κινητήρων χορτοκοπτικών μηχανών ανά έτος, αριθ. δασμολογικής ποσόστωσης 09.2976. Για το 2002 όμως η Επιτροπή δεν προτίθεται να προτείνει στο Συμβούλιο δασμολογική ποσόστωση. Ο λόγος είναι ότι ένα κράτος μέλος, η Ιταλία, το αρνείται.

Η στάση της αυτή βασίζεται στον ισχυρισμό ότι ο παραγωγός κινητήρων, Fa. Tecumseh Europe, με έδρα το Τορίνο, καλύπτει με την παραγωγή ιταλικών κινητήρων τη ζήτηση στην ευρωπαϊκή αγορά. Σύμφωνα με δικά της στοιχεία, η Fa. Tecumseh Europe έχει πουλήσει μέχρι σήμερα 900 000 κινητήρες. Μέχρι τις 19.09.2001 είχαν εισαχθεί από τρίτες χώρες 1 117 291 τεμάχια. Μέχρι το τέλος του έτους η συνολική ζήτησηπολογίζεται να ανέλθει στα 2 400 000 τεμάχια.

Πέραν τούτου μπορούν να εισάγονται έτοιμες χορτοκοπτικές μηχανές χωρίς δασμούς. Τούτο βλάπτει την ανταγωνιστικότητα των Ευρωπαίων παραγωγών χορτοκοπτικών μηχανών, εφόσον αδασμολόγητη εισαγωγή κινητήρων δε γίνεται.

1. Τι θα πράξει η Ευρωπαϊκή Επιτροπή, για να θέσει τέλος στην άδικη μεταχείριση των Γερμανών παραγωγών χορτοκοπτικών μηχανών·

2. Ποια η θέση της Επιτροπής στα όσα αναφέρθηκαν παραπάνω·

Απάντηση του κ. Bolkestein εξ ονόματος της Επιτροπής

(18 Φεβρουαρίου 2002)

Η Επιτροπή διαχειρίζεται σήμερα 64 αυτόνομες δασμολογικές ποσοστώσεις και 980 αυτόνομες δασμολογικές αναστολές. Οι ποσοστώσεις και οι αναστολές αυτές ανοίχτηκαν με κανονισμούς του Συμβουλίου βάσει προτάσεων της Επιτροπής σύμφωνα με το άρθρο 26 (πρώην άρθρο 28) της συνθήκης ΕΚ και της ανακοίνωσης της Επιτροπής σχετικά με τις αυτόνομες δασμολογικές αναστολές και ποσοστώσεις(1). Η ανακοίνωση της Επιτροπής καθορίζει τις αρχές που τηρεί συνήθως η Επιτροπή κατά την προετοιμασία πρότασης για το άνοιγμα αυτόνομης δασμολογικής αναστολής ή ποσόστωσης.

1. Τον Απρίλιο του 2001 ένα κράτος μέλος άσκησε προσφυγή κατά της ανανέωσης της αυτόνομης δασμολογικής ποσόστωσης αριθ. 09.2976 για τετράχρονες βενζινοκίνητες μηχανές κυλινδρισμού (cc) έως 250 cc για χρήση στην κατασκευή χλοοκοπτικών μηχανών. Το κράτος μέλος αυτό επικαλέστηκε το επιχείρημα ότι ο παραγωγός του εν λόγω προϊόντος στην Κοινότηταπέστη σοβαρές οικονομικές ζημίες λόγω της ατελούς εισαγωγής παρόμοιων προϊόντων. Σταθμίζοντας τα επιχειρήματα και τις αποδείξεις πουπέβαλαν τα ενδιαφερόμενα κράτη μέληπέρ και κατά της ανανέωσης της δασμολογικής ποσόστωσης, η Επιτροπή εκτίμησε ότι δεν ήταν προς το συμφέρον της Κοινότητας η ανανέωση της δασμολογικής ποσόστωσης 09.2976.

Συνεπώς, σύμφωνα με τις αρχές που καθορίζονται στην ανακοίνωση της Επιτροπής, η Επιτροπή έκρινε ότι δεν ενδείκνυται να προτείνει στο Συμβούλιο την ανανέωση της δασμολογικής ποσόστωσης 09.2976 για το 2002.

2. Η Επιτροπή θεωρεί ότι η εφαρμογή των δασμών του κοινού δασμολογίου αποτελεί τη συνήθη διαδικασία που ακολουθείται κατά την εισαγωγή προϊόντων στην Κοινότητα. Κάθε απαλλαγή από τους δασμούς αυτούς με αυτόνομες δασμολογικές ποσοστώσεις και αναστολές θα αποτελεί εξαίρεση από τον εν λόγω κανόνα. Οι εξαιρέσεις αυτές θα περιορίζονται συνεπώς στις περιπτώσεις εκείνες όπου η απώλεια ιδίων πόρων για την Κοινότητα και η αύξηση του ανταγωνισμού από εισαγωγές για την κοινοτική βιομηχανία αντισταθμίζονται σαφώς από μια πιθανή τόνωση της οικονομικής δραστηριότητας εντός της Κοινότητας, από τη βελτίωση της ανταγωνιστικής ικανότητας της επιχείρησης λόγω της χρησιμοποίησης εισαγόμενων προϊόντων και συγκεκριμένα, της ικανότητάς της για δημιουργία απασχόλησης, για εκσυγχρονισμό των δομών της, κλπ. Καθώς οι πληροφορίες της Επιτροπής δεν της επιτρέπουν να συμπεράνει ότι αυτά τα θετικά αποτελέσματα επιτεύχθηκαν ύστερα από το πρώτο άνοιγμα της εν λόγω ποσόστωσης κατά το έτος 2000, η Επιτροπή έκρινε σκόπιμο να επανορθώσει την κατάσταση όσον αφορά την ανταγωνιστική θέση των επιχειρήσεων που χρησιμοποιούν τα κοινοτικά προϊόντα, έναντι εκείνων που χρησιμοποιούν τα εισαγόμενα, όπως ίσχυε πριν από τη θέσπιση του εν λόγω μέτρου.

Ωστόσο, η Επιτροπή προτίθεται να προβεί σε εκ νέου αξιολόγηση της κατάστασης το πρώτο τρίμηνο του έτους 2002.

(1) ΕΕ C 128 της 25.4.1998.